ભાવેણાનો ચોતરફી વિકાસ થાય અને ભાવેણું અનેકવિધ ધંધા રોજગારોથી ધમધમતું થાય તેવી દરેક ભાવેણા વાસીઓનું લાંબા સમયથી સ્વપ્ન રહ્યું છે. ભાવેણા વાસીઓના સ્વ્પ્નને હક્કિતમાં ફેરવતા વડાપ્રધાન નરેન્દ્રભાઈ મોદી અને ભારતીય જનતા પાર્ટીની કેન્દ્ર સરકારે અને આજે ભાવનગરના વિકાસ માટે રૂા. ૭૦૦ કરોડના ખર્ચે ભાવનગરથી અધેલાઈ સુધીનો બ્રીજ સાથેનો આરસીસી ફોર લેન નેશનલ હાઈવે મંજુર કર્યો હતો. જેનું ખાતમુર્હુત આગામી ૧રમી ઓગષ્ટના રોજ દેશના ઉપરાષ્ટ્રપતિ વેંકૈયા નાયડુ, રાજયપાલ ઓ.પી.કોહલી, મુખ્યમંત્રી વિજયભાઈ રૂપાણી, પ્રદેશ અધ્યક્ષ જીતુભાઈ વાઘાણી, કેન્દ્રીય મંત્રી નીતીન ગડકરી, નાયબ મુખ્ય્મંત્રી નીતીનભાઈ પટેલ, કેન્દ્રીય મંત્રી મનસુખભાઈ માંડવીયા, મંત્રી વિભાવરીબેન દવે, પરશોત્તમભાઈ સોલંકી સહિતના વરદ હસ્તે યોજાશે જેનું ખાતમુહૂર્ત આગામી ૧રમી રોજ શહેરના પ્રવેશદ્વાર સમાન નારી ચોકડી ખાતે ભવ્યતાથી કરવામાં આવશે.